KOMISJONI ARUANNE EUROOPA PARLAMENDILE JA NÕUKOGULE

Maanteevedudel kasutatava bensiini ja diislikütuse kvaliteet Euroopa Liidus: üheteistkümnes aastaaruanne (aruandeaasta 2012)

1. Sissejuhatus

Käesolevas aruandes tehakse kokkuvõte 2012. aasta andmetest, mille liikmesriigid on direktiivi 98/70/EÜ[1] (edaspidi „direktiiv”) kohaselt esitanud maanteevedudel kasutatava bensiini ja diislikütuse kvaliteedi kohta; liikmesriigid esitavad kõnealuseid andmeid juba 11. aastat. Euroopa Liidus müüdava maanteevedudel kasutatava bensiini ja diislikütuse spetsifikatsioonid on sätestatud direktiivis: esimene spetsifikatsioon jõustus 1. jaanuaril 2000, teine 1. jaanuaril 2005 ning kolmas 1. jaanuaril 2009. Nende spetsifikatsioonidega piiratakse kõigi ELis maanteedel kasutatavate mootorikütuste väävlisisaldust näitajani 10 ppm. Täiendavad nõuded on määratletud Euroopa standardis kütusekvaliteedi järelevalvesüsteemi kohta, EN 14274:2012, mille järgimist nõutakse alates 2004. aastast.

Samuti nõutakse vastavalt kõnealusele direktiivile liikmesriikidelt kokkuvõtlike aruannete esitamist nende territooriumil müüdavate kütuste kvaliteedi kohta. Esialgne aruandevorm on sätestatud komisjoni 18. veebruari 2002. aasta otsuses 2002/159/EÜ[2]. Direktiivi nõuded on arenenud seoses uute kütusespetsifikatsioonide ja aruandlust käsitlevate nõuetega. Kõik liikmesriigid saavad aruandevormi, et kaasa arvata kõik asjakohased andmed, mis võimaldavad Euroopa tasandil analüüsi ja liikmesriikide kütusekvaliteedi järelevalve tulemuste võrdlust. Aruandevormis järgitakse komisjoni otsuses 2002/159/EÜ andmete esitamise kohta kehtestatud nõudeid ning komisjon vaatab vormi igal aastal läbi ja kiidab heaks.

2012. aastal järgisid kõik liikmesriigid kütuste spetsifikatsioone, milles on nõutud, et maanteevedudel kasutatavate kütuste väävlisisaldus peab olema alla 10 ppm. Lisaks on liikmesriigid hakanud esitama aruandeid kütuste kohta, millele on lisatud etanooli, sest see on uus aruandlusnõue alates 1. jaanuarist 2011.

Kõik liikmesriigid esitasid oma aruande ettenähtud aruandevormis. 27st iga-aastasest kütusekvaliteedi järelevalvesüsteemi aruandest 19 esitati tähtajaks, s.o 30. juuniks, kuus aruannet esitati vähem kui nädal aega hiljem ning kaks viimast aruannet esitati kahe kuu jooksul alates algsest tähtajast. 2009. ja 2010. aastaga võrreldes on aruannete esitamine tähtajaks selgelt paranenud, kuid 2011. aastaga võrreldes on toimunud väike tagasiminek: siis esitas aruande tähtajaks 21 liikmesriiki.

2. Kütuse müük Euroopas

2012. aastal müüdi ELis diislikütust oluliselt rohkem kui bensiini – diislikütuse müük oli 242 829 miljonit liitrit ja bensiini müük 109 328 miljonit liitrit.

Bensiini müük on pidevalt vähenenud alates 2004. aastast ning ka 2012. aastal müüdi bensiini vähem kui eelmisel aastal. Bensiini kvaliteedikategooriate seas kaotab RON 91 jätkuvalt oma turuosa ja praegu müüakse seda ainult väikestes kogustes: 2012. aasta müük oli 456 miljonit liitrit. RON 98 kogumüük oli 4 418 miljonit liitrit, RON 95=<kuni<98 14 622 miljonit liitrit ning RON 95 esindas suuremat osa bensiinimüügist 89 832 liitriga.

Ka diislikütuse müük vähenes kolmandat aastat järjest ning kvaliteediklass B7 esindas enamust müügist 219 769 miljoni liitriga (90 %). B5, B+ ja tavadiislikütust müüdi kokku 23 061 miljonit liitrit (vastavalt 2 720, 137 ja 20 204 miljonit liitrit).

Joonis 1: kütusemüügi arengusuunad ELis 2001–2012

|| || Diislikütus || || || || || || Bensiin || || || || || ||

Joonis 2: kütuse müük ELis kütuseliikide kaupa 2012. aastal

Bensiin Diislikütus ||

|| miljonit liitrit

|| Pliivaba bensiin < 10 ppm S || Diislikütus < 10 ppm S

|| || || vähemalt RON=91 || || || vähemalt RON=95 || || || RON 95=<RON<98 || || || RON>=98 || || || Diislikütus

|| || || vähemalt RON=91 E5 || || || vähemalt RON=95 E5 || || || RON 95=<RON<98 E5 || || || RON>=98 E5 || || || Diisel B5

|| || || vähemalt RON=91 E10 || || || vähemalt RON=95 E10 || || || RON 95=<RON<98 E10 || || || RON>=98 E10 || || || Diisel B7

|| || || vähemalt RON=91 E+ || || || vähemalt RON=95 E+ || || || RON 95=<RON<98 E+ || || || RON>=98 E+ || || || Diisel B+

Kütuse kogumüük jäi 2012. aastal väiksemaks 2011. aasta müügist, vähenedes nii bensiini (vähenemine 7 565 miljoni liitri võrra) kui ka diislikütuse puhul (vähenemine 2 398 miljoni liitri võrra), mis tähendab, et maanteevedudel kasutatavat mootorikütust müüdi 9 963 miljonit liitrit vähem.

2.1 Kütuse kättesaadavus aastal 2012

Üks peamisi muutusi 2012. aastal on see, et RON 91 on turult peaaegu kadunud ja seda müüakse praegu vaid neljas riigis, kusjuures selle osakaal on nimetamisväärne vaid Taanis.

E10t müüakse vaid kolmes liikmesriigis: Prantsusmaal, Soomes ja Saksamaal.

Tabelis 1 on esitatud müüdud kütuste kogused ja liigid liikmesriikide kaupa.

Tabel 1: 2012. aasta EL 27 kütusemüük liikide kaupa

Kütuseliik || Bensiini müük (miljonit liitrit) || Diislikütuse müük (miljonit liitrit)

Liikmesriik || vähemalt RON=91 || vähemalt RON=95 || vähemalt RON=98 || RON ≥98 || Bensiin kokku || Diislikütus kokku

Austria || 41 || - || 2 215 || 49 || 2 305 || 7 294

Belgia || - || 1 385 || - || 297 || 1 682 || 8 317

Bulgaaria || - || 691 || - || 36 || 727 || 2 049

Küpros || - || - || 471 || 31 || 502 || 365

Tšehhi Vabariik || 16 || 2 195 || 62 || - || 2 273 || 4 865

Taani || 349 || 1 531 || 2 || - || 1 882 || 3 205

Eesti || - || - || 312 || 28 || 340 || 719

Soome || - || 1 144 || - || 948 || 2 092 || 2 843

Prantsusmaa || - || 9 666 || - || - || 9 666 || 40 378

Saksamaa || 50 || 23 479 || - || 1 502 || 25 031 || 40 232

Kreeka || - || 3 831 || 52 || 102 || 3 985 || 2 506

Ungari || - || 1 541 || - || 42 || 1 583 || 3 121

Iirimaa || - || 1 684 || - || - || 1 684 || 2 630

Itaalia || - || 9 750 || - || - || 9 750 || 27 445

Läti || - || 274 || 21 || - || 295 || 852

Leedu || - || 300 || - || 7 || 307 || 1 342

Luksemburg || - || 347 || - || 77 || 424 || 2 001

Malta || - || - || 98 || - || 98 || 119

Madalmaad || - || 5 436 || 59 || - || 5 495 || 7 512

Poola || - || 4 690 || - || 412 || 5 102 || 13 555

Portugal || - || - || 1 403 || 110 || 1 513 || 5 268

Rumeenia || - || - || 2 418 || 205 || 2 623 || 6 602

Slovakkia || - || 649 || - || 7 || 656 || 1 227

Sloveenia || - || - || 607 || 78 || 686 || 2 270

Hispaania || - || - || 6 170 || 487 || 6 657 || 25 111

Rootsi || - || 3 738 || 125 || - || 3 863 || 5 273

Ühendkuningriik || - || 17 501 || 607 || - || 18 108 || 25 728

Tabeli 1 alusel võib välja tuua mõned üldised punktid.

· Diislikütus valitseb turgu kõigis liikmesriikides peale kahe – Kreekas on bensiini turuosa kütuse müügist 61,4 % ja Küprosel 57,9 %.

· Belgias on aga vastupidi suurim sõltuvus diislikütusest, mille turuosa Belgia kütuseturul on 83,2 %, mis on kõigi liikmesriikide hulgas suurim.

· Suurim osa kütusest müüdi 2012. aastal Saksamaal – 18,5 % ELi kütuse kogumüügist; bensiini/diislikütuse osakaal – 38,4 % bensiin ja 61,6 % diislikütus. ELi suuruselt järgmine turg oli Prantsusmaa: 14,2 % ELis müüdud bensiinist ja diislikütusest; bensiini/diislikütuse osakaal oli 19,3 %/80,7 %. Ühendkuningriigi kütusemüük moodustas 12,4 % kütuse kogumüügist, bensiini/diislikütuse osakaal oli 41,3 %/58,7 %.

· Suuremas osas riikidest on diislikütuse maksumäär bensiini omast madalam (mõnikord märkimisväärselt). See koos diiselmootoriga sõidukite suurema tõhususega (bensiinisõidukitega võrreldes) ja diiselmootoriga autode täiustused on olnud peamine tegur diislikütuse kasutamise suurenemisel ELis. Ühendkuningriigis on bensiini ja diislikütuse maksumäär liitri kohta sama, mis osaliselt selgitab diislikütuse suhteliselt madalamat osakaalu võrreldes teiste ELi riikidega, kuna rahaline kokkuhoid autokütuselt on väiksem.

· Kvaliteedikategooria E10 kütust müüakse Euroopas seni veel vähe – vaid kolmes riigis (Saksamaa, Prantsusmaa ja Soome). Turuolukord on neis riikides väga erinev: Soomes on E10 osakaal 54,7 % müüdud bensiinist, Prantsusmaal 24,1% ning Saksamaal 14,2 % bensiiniturust.

3. Kütusekvaliteedi järelevalve 2012. aastal

3.1 Eri liikmesriikides kasutatud süsteemide kirjeldused

ELis on kütusekvaliteedi järelevalvesüsteemi rakendamiseks kasutatud mitut eri lähenemisviisi. Ehkki liikmesriikidevaheline ühilduvus on aasta-aastalt pisut paranenud, ulatuvad variandid Euroopa standardil EN 14274[3] põhinevatest süsteemidest, mille puhul proovid võetakse paljudest kütuse jaemüügikohtadest, kuni riiklike süsteemideni.

Direktiiviga on lubatud alternatiivsed järelevalvesüsteemid eeldusel, et need tagavad standardiga EN 14274 sama usaldusväärsed tulemused, kuigi kriteeriumid tulemuste hindamiseks ei ole kindlaks määratud. Seetõttu ei ole selge, kas olemasolevad süsteemid, mis ei põhine standardil EN 14274, vastavad sellele kriteeriumile.

2012. aastal on enamik liikmesriike esitanud täiendavat teavet oma järelevalvesüsteemi valiku kohta (kui kasutatakse standardi EN 14274 statistilist mudelit) või teavet riikliku järelevalvesüsteemi valiku kohta.

2012. aastal kasutatud 27st liikmesriikide kütusekvaliteedi järelevalvesüsteemist:

· viiel puhul on otsustatud kasutada standardi EN 14274 statistilist mudelit A (Austria, Soome, Kreeka, Itaalia ja Hispaania);

· viiel puhul kasutati standardi EN 14274 statistilist mudelit B (Prantsusmaa, Saksamaa, Poola, Bulgaaria ja Rumeenia);

· üheksal puhul kasutati standardi EN 14274 statistilist mudelit C (Iirimaa, Portugal, Küpros, Tšehhi Vabariik, Eesti, Ungari, Leedu, Slovakkia ja Sloveenia) ning

· ülejäänud kaheksal puhul kasutati riiklikku järelevalvesüsteemi.

3.2 Proovivõtt ja aruandlus

Üks põhipunkte kütuse kvaliteedi hindamisel on see, kuidas toimub proovide võtmine. Proovid tuleb võtta vastavalt standardis EN 14274 sätestatud nõuetele.

Kõnealuses standardis on määratud selliste proovide arv ja asukohad, millest liikmesriigid peavad kütusekvaliteedi aruannetes teatama. Standardis on samuti määratud proovide miinimumarv kütuse kvaliteedikategooria kohta igal talve- ja suveperioodil. Tabelis 2 on esitatud proovivõtu ja aruandluse jaotus 2012. aastal liikmesriikide kaupa. Kui liikmesriik on kasutanud standardis EN 14274 esitatud statistilist mudelit, arvutatakse vähim nõutud proovide üldarv selliselt, et oleks teada vähim nõutud proovide arv iga mudeli kohta (A, B ja C).

Tabelis 2 on esitatud ka võetud proovide üldarvu ja teenindusjaamadest võetud proovide jaotus. Kõik liikmesriigid esitasid 2012. aastal kõnealuse jaotuse. Kuna standardis EN 14274 on määratletud, et minimaalselt nõutud arv proove tuleb võtta tanklatest, mis on määratletud „jaemüügi- või kommertsteenindusjaamadena, kus kütus tangitakse sõidukitesse nende käitamiseks”, tuleb jaotusterminalidest või rafineerimistehastest võetavad proovid võtta lisaks teenindusjaamadest võetud proovidele, et oleks täidetud proovide miinimumarvu nõue.

Seoses sellega tuleb märkida, et Bulgaaria esitab andmeid ülemöödunud aasta kohta. Sellele asjaolule pöörati liikmesriigi tähelepanu ja komisjon loodab, et olukord lahendatakse 2013. aastal esitatavas aruandes.

Võrreldes 2011. aastaga suurenes 2012. aastal natuke üksikute proovide mittevastavus bensiini kütusestandardile EN 228 ning samuti suurenes 2012. aastal diislikütuse mittevastavus standardile EN 590. Täielik aruanne on esitatud dokumendis „EU Fuel Quality Monitoring – 2012 Summary Report – Final report to the European Commission DG Climate Action” („ELi kütusekvaliteedi järelevalve – 2012. aasta kokkuvõtlik aruanne – Lõpparuanne Euroopa Komisjoni kliimameetmete peadirektoraadile”), mis on kättesaadav kliimameetmete peadirektoraadi veebilehel.

Tabel 2 Kokkuvõte liikmesriikide proovivõtust ja aruandlusest seoses direktiivi 98/70/EÜ ja Euroopa standardi EN 14274 nõuetega

Liikmesriik || Kütusekvaliteedi järelevalvesüsteemi mudel (1) || Suurus (2) || Suve- ja talveperiood eraldi? (3) || Proovivõtt eraldi kvaliteedikategooria ja perioodi kohta (4) || Nõutud proovide koguarv (5) || Võetud proovid (6) || Teenindusjaamast võetud proovid (7) || Proovivõtu vastavus nõuetele (8)

Bensiin || Diislikütus || Bensiin || Diislikütus || Bensiin || Diislikütus || Bensiin || Diislikütus

Austria || A || S || ü || 50 || 106 || 100 || 106 || 100 || 106 || 100 || ü || ü

Belgia || N || S || ü || (50) || 200 || 100 || 2 239 || 6 036 || 2 239 || 6 036 || (ü) || (ü)

Bulgaaria || B || S || ü || 100 || 212 || 204 || 453 || 496 || 428 || 473 || ü || ü

Küpros || C || S || ü || 50 || 108 || 100 || 328 || 173 || 328 || 173 || ü || ü

Tšehhi Vabariik || C || S || ü || 50 || 106 || 104 || 1 294 || 1 468 || 1 294 || 1 468 || ü || ü

Taani || N || S || ü || (50) || 202 || 100 || 43 || 21 || 43 || 21 || (×) || (×)

Eesti || C || S || ü || 50 || 110 || 100 || 350 || 215 || 350 || 210 || ü || ü

Soome || A || S || ü || 50 || 200 || 100 || 235 || 122 || 235 || 122 || ü || ü

Prantsusmaa || B || L || ü || 200 || 800 || 400 || 473 || 408 || 473 || 408 || × || ü

Saksamaa || B || L || ü || 200 || 826 || 400 || 602 || 415 || 602 || 415 || × || ü

Kreeka || A || S || ü || 50 || 106 || 102 || 116 || 106 || 73 || 53 || × || ×

Ungari || C || S || ü || 50 || 104 || 100 || 120 || 120 || 120 || 120 || ü || ü

Iirimaa || C || S || ü || 50 || 100 || 100 || 201 || 194 || 160 || 161 || ü || ü

Itaalia || A || L || ü || 100 || 200 || 200 || 200 || 200 || 200 || 200 || ü || ü

Läti || N || S || ü || (50) || 112 || 200 || 158 || 244 || 119 || 126 || (ü) || (ü)

Leedu || C || S || ü || 50 || 104 || 100 || 106 || 100 || 92 || 89 || × || ×

Luksemburg || N || S || ü || (50) || 200 || 100 || 80 || 82 || 80 || 82 || (×) || (×)

Malta || N || S || ü || (50) || 100) || (100 || 36 || 37 || 27 || 27 || (×) || (×)

Madalmaad || N || S || ü || (50) || 100 || 100 || 50 || 50 || 50 || 50 || (×) || (×)

Poola || B || S || ü || 200 || 434 || 400 || 279 || 204 || 279 || 204 || × || ×

Portugal || C || S || ü || 50 || 108 || 100 || 200 || 100 || 200 || 100 || ü || ü

Rumeenia || B || S || ü || 100 || 208 || 200 || 244 || 243 || 221 || 223 || ü || ü

Slovakkia || C || S || ü || 50 || 102 || 100 || 149 || 118 || 149 || 118 || ü || ü

Sloveenia || C || S || ü || 50 || 200 || 100 || 154 || 162 || 154 || 162 || × || ü

Hispaania || A || L || ü || 100 || 230 || 200 || 780 || 396 || 0 || 0 || × || ×

Rootsi || N || S || ü || (50) || 104 || 100 || 631 || 717 || 0 || 0 || (×) || (×)

Ühendkuningriik || N || L || ü || (100) || 208 || 200 || 1 682 || 2 535 || 437 || 263 || (ü) || (ü)

# || Veerg || Selgitavad märkused

(1) Kütusekvaliteedi järelevalvesüsteemi mudel || N = riiklik kütusekvaliteedi järelevalvesüsteem A = standardi EN 14274 statistiline mudel A B = standardi EN 14274 statistiline mudel B C = standardi EN 14274 statistiline mudel C

(2) Suurus — riigi suurus || S = väike (maanteevedudel kasutatavate mootorikütuste müük kokku < 15 miljonit tonni aastas) L = suur (maanteevedudel kasutatavate mootorikütuste müük kokku > 15 miljonit tonni aastas)

(3) Suve- ja talveperiood eraldi? || P Andmed on esitatud eraldi suve- ja talveperioodi kohta; O Proovivõtuandmed on esitatud üksnes kogu aasta kohta.

(4) Proovivõtt eraldi kvaliteedikategooria ja perioodi kohta || EN 14274: kvaliteedikategooriate puhul, mis moodustavad alla 10 % kogumüügist, kehtivad vähem ranged proovivõtunõuded. Liikmesriikide puhul, kes kasutavad riiklikku kütusekvaliteedi järelevalvesüsteemi, on hinnanguline samaväärne vähim proovide arv (põhineb kütuse müügil) näidatud sulgudes ().

(5) Nõutud proovide koguarv || Standardi EN 14274 jaoks arvutatud vähim proovide koguarv, mis on nõutav vastavalt kütusekvaliteedi järelevalvesüsteemi mudelile ja riigi suurusele. Nõutav vähim proovide arv tuleb võtta „kasutuskohast” tanklates. Liikmesriikide puhul, kes kasutavad riiklikku kütusekvaliteedi järelevalvesüsteemi, on hinnanguline samaväärne vähim proovide arv (põhineb kütuse müügil) näidatud sulgudes ().

(6) Võetud proovid || Kõigist asukohtadest (teenindusjaamad, terminalid ja rafineerimistehased) võetud proovide koguarv kütuseliikide kaupa.

(7) Teenindusjaamast võetud proovid || Proovide koguarv; tanklad (era- ja avalik sektor). Aruanded nende kohta esitatakse eraldi standardaruande vormil; kui teenindusjaamadest võetud proovide arv ei vasta võetud proovide koguarvule, on see tingitud erinevustest esialgselt esitatud aruandes (eelkõige Prantsusmaa ja Tšehhi Vabariigi puhul, kus teenindusjaamast võetud proovide arv on suurem kui võetud proovide koguarv).

(8) Proovivõtu vastavus nõuetele || ü näitab vastavust standardi EN 14274 kohaselt nõutavale proovide arvule ja × näitab nõudele mittevastavust. Pange tähele, et see näitab üldist proovivõtu vastavust kõigis kvaliteedikategooriates; iga kütuse kvaliteedikategooria proovivõtu vastavust nõuetele tuleb vaadata liikmesriigi aruandes eraldi. Kui kasutatakse riiklikku kütusekvaliteedi järelevalvesüsteemi, on standardiga EN14274 samaväärsuse tõendamiseks vajalik hinnanguline nõuetele vastavus toodud sulgudes (). Kui liikmesriigid ei ole esitanud andmeid proovivõtukohtade kaupa eraldi, siis ei ole võimalik hinnata proovivõtu vastavust nõuetele.

|| Bensiin || Bensiin

|| Diislikütus || Diislikütus

4. Vastavus direktiivi piirväärtustele

4.1 Bensiiniaruanded

Kõik liikmesriigid esitas 2012. aastal bensiinproovide vastavuse kohta täielikud andmed. Vastavuse kindlaksmääramiseks on vaja teada, millist kontrollimeetodit kasutati teatavate näitajate testimiseks, kuna korratavus ja lubatud hälbed on kontrollimeetodist tingituna erinevad. Liikmesriikidel on palutud esitada see teave näidisvormil.

2012. aastal ei vastanud ELis spetsifikatsioonile kõige sagedamini järgmised näitajad.

Suvist aururõhku ületati 2012. aastal 175 korda.

On ilmne, et paljud ületamised on tingitud üleminekuperioodidest, kui tarnijad vahetavad suvespetsifikaadiga kütused talvespetsifikaadiga kütuste vastu ja vastupidi.

RON/MON proovid ei vastanud ELis 2012. aastal spetsifikatsioonile kokku 61 korral.

Mõned liikmesriigid ei esitanud täielikku teavet selliste proovide kohta, mis ei vastanud lubatud hälbele

4.2 Diislikütusearuanded

2012. aastal ei esitanud mõned liikmesriigid täielikku teavet selliste proovide kohta, mis ei vastanud lubatud hälbele. Kuuest diislikütuse näitajast, mille kontrollimist 2012. aastal nõuti, et vastanud spetsifikatsioonidele järgmised.

Maksimaalne väävlisisaldus (10 ppm) oli lubatust kõrgem kokku 144 proovi puhul.

Kõigi liikmesriikide proovide keskmine väävlisisaldus jäi kohustuslikust piirmäärast (10 ppm) siiski madalamaks – 7,42 ppm.

Destilleerimise piirnormid kaldusid spetsifikatsioonist kõrvale kokku 22 korral.

4.3 Kokkuvõte

Tabelis 3 on esitatud kokkuvõte direktiivi nõuete järgimise kohta liikmesriikides 2012. aastal; kontrollitud on vastavust lubatud hälvetele ning ettenähtud aruandevormile ja sisule. Direktiivi muudatused hõlmasid järgmise lõigu lisamist: „Liikmesriigid määravad kindlaks karistused, mida kohaldatakse käesoleva direktiivi kohaselt vastuvõetud siseriiklike sätete rikkumise korral. Kindlaksmääratud karistused peavad olema tõhusad, proportsionaalsed ja hoiatavad.” Mõned liikmesriigid on esitanud selgituse parandusmeetmete ja selliste karistuste kohta, mille riiklikud ametiasutused on määranud juhtudel, kui proovid ei vastanud spetsifikatsioonile. Neid ja muid tähelepanekuid liikmesriikide järelevalvesüsteemide kohta käsitletakse üksikasjalikumalt iga liikmesriiki eraldi käsitlevates peatükkides dokumendis „ELi kütusekvaliteedi järelevalve – 2012. aasta kokkuvõtlik aruanne – Lõpparuanne Euroopa Komisjoni kliimameetmete peadirektoraadile”, mis on kättesaadav kliimameetmete peadirektoraadi veebilehel.

2012. aastal kontrollitud 11 365 bensiiniproovist ületas ühe või mitme näitaja lubatud hälve spetsifikatsioonides lubatu 322 proovi puhul, mis annab mittevastavuse määraks 2,8 %. 2012. aastal kuue kohustusliku näitaja suhtes kontrollitud 15 039 diislikütuseproovist ei vastanud kindlaksmääratud piirnormidele 237 proovi, mis on 1,6 % kõigist esitatud proovidest.

Spetsifikatsioonile mittevastavate proovide osa on seotud võetud proovide arvuga, mis peaks igas liikmesriigis sõltuma kütuse müügimahust ja tarneallikatest. Kuid liikmesriikides, kus kasutatakse riiklikke süsteeme, mis ei pruugi olla samaväärsed statistiliste mudelitega A, B või C, ning kus kasutatakse statistilisi mudeleid, mis ei pruugi olla kõige sobivamad, tuleb ka silmas pidada mittevastavust ELi müügimahu ja proovide arvu kaalutud keskmisele.

Tabel 3: ülevaade liikmesriikidepoolsest nõuete täitmisest 2012. aasta aruande puhul

|| Liikmesriik || Piirväärtuste ületamine Nõuetele mittevastavate proovide arv (MV) / proovide arv kokku || Ebapiisav aruandlus Mõõtmata näitajad (MN) / kokku || Aruande hilinemine

|| || (1) || (2) || (3)

|| || Bensiin || Diislikütus || Bensiin || Diislikütus ||

|| || MV || Kokku || MV || Kokku || MN || Kokku || MN || Kokku || (kuudes)

|| AT || 2 || 106 || 1 || 100 || 0 || 19 || 0 || 6 || Õigeaegne esitamine

|| BE || 104 || 2 239 || 102 || 6 036 || 0 || 19 || 0 || 6 || Õigeaegne esitamine

|| BG || 9 || 453 || 32 || 496 || 1 || 19 || 0 || 6 || Õigeaegne esitamine

|| CY || 29 || 328 || 0 || 173 || 2 || 19 || 0 || 6 || Õigeaegne esitamine

|| CZ || 21 || 1 293 || 21 || 1 413 || 0 || 19 || 0 || 6 || Õigeaegne esitamine

|| DK || 0 || 43 || 0 || 21 || 0 || 19 || 0 || 6 || Õigeaegne esitamine

|| EE || 8 || 350 || 2 || 215 || 1 || 19 || 0 || 6 || < 1 kuu

|| FI || 18 || 235 || 1 || 122 || 1 || 19 || 1 || 6 || Õigeaegne esitamine

|| FR || 16 || 473 || 28 || 408 || 0 || 19 || 0 || 6 || < 1 kuu

|| DE || 5 || 602 || 1 || 415 || 0 || 19 || 0 || 6 || < 2 kuud

|| EL || 0 || 116 || 0 || 106 || 6 || 19 || 0 || 6 || Õigeaegne esitamine

|| HU || 5 || 120 || 0 || 120 || 0 || 19 || 0 || 6 || Õigeaegne esitamine

|| IE || 10 || 201 || 4 || 194 || 0 || 19 || 0 || 6 || Õigeaegne esitamine

|| IT || 6 || 200 || 3 || 200 || 4 || 19 || 0 || 6 || < 1 kuu

|| LV || 0 || 158 || 0 || 244 || 0 || 19 || 0 || 6 || < 1 kuu

|| LT || 0 || 106 || 0 || 100 || 0 || 19 || 0 || 6 || Õigeaegne esitamine

|| LU || 8 || 80 || 0 || 82 || 0 || 19 || 0 || 6 || Õigeaegne esitamine

|| MT || 4 || 36 || 8 || 37 || 0 || 19 || 0 || 6 || Õigeaegne esitamine

|| NL || 0 || 50 || >1 || 50 || 2 || 19 || 0 || 6 || < 1 kuu

|| PL || 12 || 279 || 7 || 204 || 1 || 19 || 0 || 6 || Õigeaegne esitamine

|| PT || 33 || 257 || 4 || 132 || 1 || 19 || 0 || 6 || Õigeaegne esitamine

|| RO || 6 || 244 || 6 || 243 || 1 || 19 || 0 || 6 || < 1 kuu

|| SK || 8 || 149 || 8 || 118 || 0 || 19 || 0 || 6 || Õigeaegne esitamine

|| SI || 4 || 154 || 4 || 162 || 1 || 19 || 0 || 6 || Õigeaegne esitamine

|| ES || 0 || 780 || 0 || 396 || 0 || 19 || 0 || 6 || < 2 kuud

|| SE || 0 || 631 || 0 || 717 || 6 || 19 || 1 || 6 || Õigeaegne esitamine

|| UK || 14 || 1 682 || 4 || 2 535 || 0 || 19 || 0 || 6 || Õigeaegne esitamine

|| Riikide arv || || || || || 27

||

(1) Piirväärtuste ületamine (usalduspiir 95 %) || Kui ei ole esitatud täielikke andmeid, ei ole võimalik kinnitada, kas kõigi proovide puhul on piirväärtustest kinni peetud. Kui esitatud andmete põhjal ei ole võimalik kindlaks teha piirväärtust ületavate proovide arvu, kasutatakse sümbolit „>”, mis näitab, et piirväärtust ületavate proovide arv on miinimumväärtus ning võib olla suurem. ||

(2) Ebapiisav aruandlus || Mõne näitaja kohta võib võtta vähem proove, kuid proove tuleb võtta kõigi näitajate kohta, et kütusekvaliteeti nõuetekohaselt hinnata. Liikmesriigid peaksid selgitama, millal proovid on võetud ja esitama proovivõtu tulemused. ||

(3) Aruande hilinemine || Direktiivi 98/70/EÜ kohaselt peavad liikmesriigid esitama järelevalve kohta aruanded hiljemalt iga aasta 30. juuniks. ||

Teine oluline osa kütusekvaliteedi hinnangust on selle vastavus konkreetsetele parameetritele, mida tuleb kontrollida.

Praegu ei mõõdeta mõnes liikmesriigis mõnd parameetrit täielikult. Kliimameetmete peadirektoraadi veebileheküljel avaldatava 2012. aasta täieliku aruande „ELi kütusekvaliteedi järelevalve – 2012. aasta kokkuvõtlik aruanne” tabelis pealkirjaga „Kokkuvõte näitajatest, mida liikmesriigid kütuse kõigi kvaliteedikategooriate kohta ei esitanud”, on liikmesriikide kaupa esitatud mõõtmata jäänud näitajate arv.

Isegi kui võtta arvesse, et selline olukord ei kujuta endast probleemi kütuse üldise kvaliteedi hindamisel Euroopas, nõuab komisjon liikmesriikidelt, et 2013. aastal tuleb olukorda parandada.

5. Järeldused

Kütusekvaliteedi järelevalve 2012. aastal näitab, et direktiivis 98/70/EÜ sätestatud bensiini ja diislikütuse spetsifikatsioonidest on üldiselt kinni peetud ning kõrvalekaldumisi asjaomastest sätetest on väga vähe.

Isegi kui on märgata edasiminekut selles, kuidas liikmesriigid täidavad oma aruandlus- ja järelevalvekohustusi, ning nende kütusekvaliteedi järelevalvesüsteemides, ei ole nad mõnel juhul ikka veel saavutanud proovide võtmise kavandatud taset.

Komisjon käsitleb seda küsimust asjaomaste liikmesriikidega õigeaegselt.

Kuna piirmäärade ületamisi on võrdlemisi vähe ja liikmesriigid üldiselt võtavad meetmeid nõuetele mittevastava kütuse müügilt kõrvaldamiseks, ei ole komisjonil tõendeid selle kohta, et neil rikkumistel oleks olnud negatiivseid tagajärgi sõidukitest eralduvate saasteainete heitkogustele või mootorite tööle.

Komisjon soovitab liikmesriikidel võtta jätkuvalt meetmeid täieliku vastavuse tagamiseks, et edaspidi selliseid probleeme ei tekiks.

[1] EÜT L 350, 28.12.1998, lk 58.

[2] EÜT L 53, 23.2.2002, lk 30.

[3] EN 14274:2003. Mootorikütused. Bensiini ja diislikütuse kvaliteedi hindamine. Kütusekvaliteedi järelevalvesüsteem.